**Henri-Jean Guillaume Martin** (født 5. august 1860 i Toulouse i Frankrike, død 12. november 1943 i Labastide-du-Vert i nærheten av Cahors) var en fransk postimpresjonistisk maler.

Liv og virke
------------

### Bakgrunn

Henri-Jean Martin var født i Toulouse som sønn av en fransk møbelsnekker og en mor av italiensk herkomst. Han startet sin på sitt løp innen kunsten i 1877 ved kunstakademiet i Toulouse (École supérieure des beaux-arts de Toulouse) som en elev av Jules Garipuy. Han gikk også i lære hos Henry-Eugéne Delacroix. I 1879 flyttet han til Paris, og med hjelp av et stipend ble han i stand til å studere i studioet til Jean-Paul Laurens. 

### Kunstner

I 1883 fikk han sin første medalje ved Parissalongen, hvor han holdt sin første utstilling i 1886.

I 1884 ble Martin tildelt et stipend for en studietur i Italia. Der studerte han verkene til skikkelser som Giotto og Masaccio. Hans bidrag til Parissalongen i 1889 ga ham gullmedaljen for et arbeide som er blitt beskrevet som pointillisme. I 1896 ble han tildelt korset av æreslegionen, hvor han i 1914 ble utnevnt til kommandør. Under verdensutstillingen i 1900 ble han tildelt den høyeste utmerkelsen for sitt arbeide. I løpet av denne perioden ble han en nær venn av skulptøren Auguste Rodin. Den 24. november 1917 ble han medlem av seksjonen for malerkunst innenfor l'Académie des Beaux-Arts, som ble ledet av Gabriel Ferrier.

Martin var rosenkorser og deltok i 1893 i utstillingen salons de la Rose-Croix (*La Rose-Croix esthétique*), en kunstnerisk bevegelse innenfor symbolismen som ble grunnlagt av Joséphin Péladan i 1890, og som prøvde å oppfange de esoteriske strømningene på slutten av 1800-tallet.

Henri-Jean Guillaume Martin er en av de mest verdsatte kunstnerne fra den tredje franske republikk. Sammen med verker av sine kunstnervenner Paul Pujol, Jean-André Rixens og Paul Gervais, pryder hans malerier kapitolen i Toulouse, der også den sentrale hallen bærer hans navn. Verker av Martin var utstilt ved universitetet Sorbonne i 1908, Hôtel de Ville i Paris og Palais de l'Élysée, også i 1908, statsrådet i Frankrike fra 1914 til 1922 og ordførerkontoret i det femte distrikt i 1935.

Martins introverte temperament fikk han til å flytte fra Paris. Etter et tiårs søken etter et ideélt hjem, kjøpte han Marquayrol, et hus med utsikt over La Bastide du Vert, i nærheten av Cahors. Han fremførte sine beste arbeider i dette nye beroligende miljøet, og døde der den 12. november 1943.

Hans virke som neoimpresjonist er ikke oppfattet som revolusjonerende. Han er likevel blitt satt i samme klasse som den verdenskjente symbolistiske maleren Pierre Puvis de Chavannes.

*Les rêveurs*

Referanser
----------

1. ↑   Léonore database, «Henri Jean Guillaume Martin», Léonore 19800035/253/33692[Hentet fra Wikidata]
2. ↑   RKDartists, «Henri Jean Guillaume Martin», RKD kunstner-ID 52929[Hentet fra Wikidata]
3. ↑   Autorités BnF, data.bnf.fr, besøkt 10. oktober 2015[Hentet fra Wikidata]
4. 1 2   Archive of Fine Arts, cs.isabart.org, abART person-ID 115655, besøkt 1. april 2021[Hentet fra Wikidata]
5. ↑   GeneaStar, GeneaStar person-ID martinh[Hentet fra Wikidata]
6. ↑   Social Networks and Archival Context, SNAC Ark-ID w6bs2k6b, besøkt 9. oktober 2017[Hentet fra Wikidata]
7. ↑   Benezit Dictionary of Artists, oppført som Henri Jean Guillaume Martin, Benezit-ID B00117720, besøkt 9. oktober 2017[Hentet fra Wikidata]

Eksterne lenker
---------------

* (en) Henri Martin (painter) – kategori av bilder, video eller lyd på Commons Rediger på Wikidata
* Verker av Henri Martin på artcyclopedia

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** BNE **·** BNE **·** KulturNav
 |